**Rámcová dohoda**

uzatvorená v zmysle § 269 ods. 2 zákona č. 513/1991 Zb. Obchodného zákonníka

v znení neskorších predpisov (ďalej len „Obchodný zákonník“) a v súlade so zákonom č. 343/2015 Z.z. o verejnom obstarávaní a o zmene a doplnení niektorých zákonov (ďalej len „ZoVO“)

**Zmluvné strany:**

**Predávajúci 1:**

Názov:

Sídlo:

Štatutárny orgán:

IBAN:

BIC/SWIFT:

Bankové spojenie:

IČO:

IČ DPH:

DIČ:

Telefón / fax:

Zapísaný v obchodnom registri:

**Predávajúci 2:**

Názov:

Sídlo:

Štatutárny orgán:

IBAN:

BIC/SWIFT:

Bankové spojenie:

IČO:

IČ DPH:

DIČ:

Telefón / fax:

Zapísaný v obchodnom registri:

**Predávajúci 3:**

Názov:

Sídlo:

Štatutárny orgán:

IBAN:

BIC/SWIFT:

Bankové spojenie:

IČO:

IČ DPH:

DIČ:

Telefón / fax:

Zapísaný v obchodnom registri:

*(predávajúci 1; predávajúci 2; predávajúci 3 ďalej len „****predávajúci****“)*

**Kupujúci:**

Názov: Fakultná nemocnica s poliklinikou F. D. Roosevelta Banská Bystrica

Sídlo: Námestie L. Svobodu č. 1, 975 17 Banská Bystrica

Štatutárny orgán: Ing. Miriam Lapuníková, MBA - riaditeľka

IČO: 00 165 549

IČ DPH: SK 2021 095 670

Bankové spojenie: Štátna pokladnica

IBAN: SK35 8180 0000 0070 0027 8282

BIC/SWIFT: SPSRSKBA

Zriadená Zriaďovacou listinou: MZ SR č. 1842/90-A/II-I z 18.12.1990 v znení neskorších zmien

*(ďalej len „****kupujúci****“)*

*(predávajúci a kupujúci ďalej spoločne len „****zmluvné strany****“)*

**Článok I.**

**Úvodné ustanovenia**

1. Táto rámcová dohoda (ďalej len „dohoda“) sa uzatvára ako výsledok verejného obstarávania v súlade so ZoVO. Kupujúci na obstaranie predmetu tejto dohody použil postup verejného obstarávania – nadlimitná zákazka, verejná súťaž § 66 ods.7 ZoVO na dodanie tovaru.
2. Predávajúci sú podľa ZoVO uchádzačmi, ktorí sa umiestnili na prvom až treťom mieste v poradí pre časť č. 2. boli vyhodnotení ako úspešní uchádzači a ich ponuky boli prijaté.
3. Táto dohoda sa uzatvára s  tromi účastníkmi verejného obstarávania, s opätovným otvorením súťaže v zmysle § 83 ods. 5 písm. b) ZoVO
4. Zákazky sa budú počas platnosti tejto dohody zadávať v rámci podmienok určených v tejto  dohode.

**Článok II.**

**Predmet rámcovej dohody**

1. Na základe tejto dohody sa predávajúci zaväzuje dodávať kupujúcemu Jednorazové oblečenie - Plášť ochranný vrátane súvisiacich služieb podľa špecifikácie uvedenej v Prílohe č. 1 pre časť č. 2 tejto dohody (ďalej aj len „tovar“) a kupujúci sa zaväzuje tovar dodaný v súlade s dojednanými zmluvnými podmienkami prevziať a zaplatiť zaň dohodnutú kúpnu cenu.
2. Predávajúci bude dodávať tovar podľa skutočných potrieb kupujúceho na základe písomných čiastkových objednávok vystavených kupujúcim a potvrdených predávajúcim, v množstvách v nich uvedených. Predávajúci sa zaväzuje zástupcovi kupujúceho oznámiť čas dodania tovaru do miesta plnenia najneskôr 1 pracovný deň pred doručením tovaru.
3. Súčasťou dodania tovaru sú aj služby spojené s dodaním tovaru do miesta plnenia.
4. Tovar musí byť *NOVÝ, NEPOUŽÍVANÝ, NEREPASOVANÝ* alebo inak *RENOVOVANÝ* v

 ORIGINÁLNOM BALENÍ s príslušnou dokumentáciou bez akýchkoľvek známok poškodenia a funkčných vád a musí byť určený na humánne použitie.Tovar musí spĺňať *MINIMÁLNE TECHNICKO-MEDICÍNSKE a FUNKČNÉ PARAMETRE,* ktoré súuvedené kupujúcim.

**Článok III.**

**Postup pri opätovnom otvorení súťaže**

1. Zmluvné strany sa dohodli, že jednotlivé zákazky budú zadávané na základe výsledkov opätovného otvorenia súťaže v zmysle § 83 ods. 5 písm. b) ZoVO podľa aktuálnych potrieb verejného obstarávateľa.
2. Postup pri opätovnom otvorení súťaže bude nasledovný:
3. Výzva na predloženie cenovej ponuky bude zaslaná prostredníctvom systému JOSEPHINE umiestnenom na webovej adrese <https://josephine.proebiz.com> všetkým predávajúcim, ktorí sú účastníkmi tejto dohody.
4. Výzva na predloženie cenovej ponuky sa bude považovať za doručenú okamihom uverejnenia vo webovej aplikácií JOSEPHINE.
5. Výzva na predloženie cenovej ponuky bude obsahovať nasledovné minimálne náležitosti:

- Identifikáciu všetkých zmluvných strán

- Podrobnú špecifikáciu požadovaného tovaru

- Predpokladané požadované množstvo tovaru

- Lehotu na predkladanie cenových ponúk

- Lehotu viazanosti ponúk počas ktorej budú predmetné ponuky platné

- Prípadne ďalšie informácie a požiadavky potrebné na vypracovanie cenovej ponuky

1. Všetky cenové ponuky zaslané v lehote na predkladanie ponúk budú kupujúcim vyhodnotené v zmysle kritéria na vyhodnotenie ponúk.
2. Kritériom na vyhodnotenie ponúk je najnižšia cena celkom za časť č. 2 predmetu zákazky v EUR s DPH v zmysle výzvy na predkladanie ponúk.
3. Kupujúci nie je zaviazaný prijať predávajúcimi ponúkanú cenu za požadovaný tovar, pokiaľ táto cena bude preukázateľne vyššia než zistená trhová cena rovnakého alebo zameniteľného tovaru v rovnakom čase resp. bude ponúkaná cena za požadovaný tovar vyššia, ako cena uvedená v Prílohe č.2 za časť 2. V takomto prípade budú ponuky predávajúcich odmietnuté a predávajúci budú opätovne vyzvaní na predloženie nových cenových ponúk.
4. Všetkým predávajúcim, ktorých ponuky sa vyhodnocovali, bude prostredníctvom systému JOSEPHINE doručená písomná informácia o výsledku vyhodnotenia ponúk vrátane ich poradia.
5. Predávajúci, ktorého cenová ponuka bude vyhodnotená ako najvýhodnejšia v zmysle kritéria na vyhodnotenie ponúk, bude v priebehu lehoty viazanosti ponúk, počas ktorej budú predmetné ponuky platné, dodávať požadovaný tovar podľa aktuálnych potrieb kupujúceho na základe samostatných písomných objednávok vystavených kupujúcim.
6. V prípade, ak predložené cenové ponuky budú totožné, najvýhodnejšou cenovou ponukou z pohľadu kritériá na vyhodnotenie ponúk sa stane tá ponuka, ktorá bola predložená skôr.
7. Opätovné otvorenie súťaže v zmysle § 83 ods. 5 písm. b) ZoVO sa bude uskutočňovať minimálne dva krát v priebehu kalendárneho roka, prípadne aj častejšie v závislosti od aktuálnych potrieb kupujúceho.
8. Predávajúci sa zaväzujú zúčastňovať opätovných otvorení súťaže v zmysle tejto dohody.
9. V čase od odoslania výzvy na predkladanie ponúk všetkým predávajúcim do času uplynutia lehoty na predkladanie ponúk sú strany tejto dohody povinné zachovávať dôvernosť a mlčanlivosť o poskytnutých informáciách.
10. Za predpokladu, že po otvorení dohody, bude na základe stanoveného kritéria vyhodnotená ponuka ako úspešná, avšak v priebehu plnenia tejto dohody úspešný uchádzač (predávajúci) nebude schopný dodať tovar v stanovenej lehote dodania, musí bezodkladne informovať o tejto skutočnosti kupujúceho podľa bodu 12.8. Kupujúci následne osloví ďalšieho v poradí, ktorý bude vyzvaný na dodanie požadovaného tovaru.

**Článok IV.**

**Spôsob, čas a miesto plnenia**

1. Vystavené čiastkové objednávky na dodanie tovaru bude kupujúci zasielať predávajúcemu elektronicky prostredníctvom emailu na .................... /email doplní predávajúci 1/; .................... /email doplní predávajúci 2/; .................... /email doplní predávajúci 3/; pričom predávajúci je povinný takto prijatú objednávku potvrdiť tiež elektronicky emailom na emailovú adresu, z ktorej bola objednávka zaslaná. Periodicita zadávania čiastkových objednávok bude závisieť od aktuálnych potrieb kupujúceho, pričom čiastková objednávka bude vystavená minimálne raz za týždeň.

1. Objednávka sa považuje za záväznú dňom jej potvrdenia zo strany predávajúceho. Predávajúci sa zaväzuje zaslanú objednávku potvrdiť najneskôr do 24 hodín od jej odoslania (uvedeným v elektronickom potvrdení o doručení e-mailu obsahujúceho Objednávku), pričom do tejto lehoty sa nezapočítava čas od piatka 15:00 hod. do pondelka 07:00 hod., a obdobne to platí pred dňom štátneho sviatku alebo dňom pracovného pokoja.
2. V prípade, ak zaslaná objednávka nebude predávajúcim potvrdená do 24 hodín od jej odoslania kupujúcim a v tejto lehote nebude oznámená zo strany predávajúceho ani skutočnosť, v dôsledku ktorej nie je možné tovar dodať podľa dojednaných podmienok, bude sa objednávka považovať za záväznú a potvrdenú uplynutím 24 hodín od času jej odoslania kupujúcim.
3. Kupujúci v objednávkach uvedie:
	1. označenie kupujúceho a predávajúceho,
	2. číslo dohody, číslo objednávky a dátum jej vystavenia,,
	3. názov tovaru, prípadne iné označenie,
	4. množstvo tovaru,
	5. dohodnutú kúpnu cenu za jednotku tovaru,
	6. pečiatku a podpis oprávnenej osoby.
4. Predávajúci sa zaväzuje dodať tovar podľa doručenej a potvrdenej objednávky v termíne najneskôr do 5 pracovných dní od potvrdenia prijatia objednávky, pričom do tejto lehoty sa nezapočítava čas od piatka 15:00 hod. do pondelka 08:00 hod., a obdobne to platí pred dňom štátneho sviatku alebo dňom pracovného pokoja.
5. Predávajúci je povinný dodať kupujúcemu spolu s tovarom dodací list.
6. Miestom plnenia bude Fakultná nemocnica s poliklinikou F.D. Roosevelta, Námestie L. Svobodu 1, 975 17 Banská Bystrica, Nemocničná lekáreň.
7. Tovar bude chránený – balený obvyklým spôsobom u dodávok tohto druhu tovaru tak, aby nedošlo k jeho poškodeniu, zničeniu alebo znehodnoteniu a zároveň kupujúci požaduje, aby bol tovar zabalený v recyklovateľných obaloch.
8. Kupujúci na dodacom liste podpisom a pečiatkou potvrdí dodanie a prevzatie tovaru.
9. Kupujúci má právo odmietnuť prevzatie tovaru a vrátiť ho na náklady predávajúceho v prípade, že sa tovar nezhoduje s vystavenou a potvrdenou objednávkou a taktiež ak tovar prišiel poškodený a/alebo znehodnotený.
10. Záväzok predávajúceho dodať tovar vrátane služieb s tým súvisiacich sa považuje za splnený riadnym dodaním tovaru a vykonaním služieb s tým súvisiacich. Za riadne dodaný tovar sa považuje bezchybný tovar, ktorý bude spĺňať požiadavky kvality a akosti podľa tejto dohody, technické parametre podľa platnej legislatívy SR, ak sa na tento tovar vzťahujú a písomné požiadavky kupujúceho v súlade s touto dohodou.

**Článok V.**

**Subdodávatelia a zápis v registri partnerov verejného sektora**

1. Predávajúci je vzhľadom na rozsah plnenia oprávnený plniť svoje záväzky z tejto dohody aj prostredníctvom tretích osôb, subdodávateľov. V takom prípade predávajúci v prílohe k tejto dohode najneskôr v čase jej uzavretia uvedie, údaje o všetkých známych subdodávateľoch a to v rozsahu údajov uvedených v prílohe č.3 k tejto dohode a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, tel.č., e-mail.
2. Predávajúci v plnom rozsahu zodpovedá za výber svojich subdodávateľov a/alebo spolupracujúcich tretích osôb.
3. Pokiaľ predávajúci použije na plnenie svojich záväzkov podľa tejto dohody tretiu osobu, subdodávateľa, zodpovedá tak, akoby záväzok z tejto dohody plnil sám.
4. Predávajúci je povinný oznámiť kupujúcemu bezodkladne akúkoľvek zmenu údajov o subdodávateľovi a rovnako tak prípadnú zmenu subdodávateľa a jeho údaje.
5. Predávajúci je povinný písomne predložiť kupujúcemu na odsúhlasenie každého subdodávateľa.
6. Ak sa na predávajúceho a/alebo jeho subdodávateľov vzťahuje povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov, predávajúci je povinný dodržať túto povinnosť počas celej doby platnosti a účinnosti tejto dohody, pričom sa zaväzuje rovnako zabezpečiť plnenie tejto povinnosti všetkými jeho subdodávateľmi. V prípade, ak počas plnenia tejto dohody dôjde k právoplatnému výmazu niektorého subdodávateľa z registra partnerov verejného sektora, je predávajúci povinný okamžite ukončiť plnenie tejto dohody prostredníctvom takéhoto subdodávateľa.

**Článok VI.**

**Kúpna cena a platobné podmienky**

1. Kúpna cena je medzi zmluvnými stranami dohodnutá v zmysle zákona č. 18/1996 Z.z. o cenách v znení neskorších predpisov a jeho vykonávajúcej vyhlášky MF SR č. 87/1996 Z.z. v znení neskorších predpisov.
2. Kúpna cena tovaru je uvedená  v Prílohe č. 2 pre časť č. 2. Kúpna cena je pre kupujúceho konečná a zahŕňa všetky náklady súvisiace so zabezpečením a dodaním tovaru v súlade s ustanoveniami tejto dohody, vrátane dopravy, cla, dovoznej prirážky, obalov a ostatných poplatkov a nákladov súvisiacich s  dodaním tovaru do miesta dodania.
3. Kúpna cena pre kupujúceho zahŕňa:
4. cena tovaru za mernú jednotku v EUR bez DPH,
5. cena tovaru celkom v EUR bez DPH,
6. výška DPH v EUR,
7. sadzba DPH v %
8. cena tovaru celkom v EUR s DPH
	1. Kúpne ceny sú dohodnuté ako jednotkové a ako ceny celkom za tovar uvedený v špecifikácií v Prílohe č.1 pre časť č. 2 Ceny sú uvedené v eurách, bez DPH, s DPH vo výške podľa platných právnych predpisov v čase uzatvorenia dohody.
9. Presná špecifikácia kúpnej ceny je uvedená v Prílohe č. 2 pre časť č. 2 k tejto dohode. Predávajúcemu vzniká nárok na zaplatenie kúpnej ceny na základe riadneho plnenia v súlade s touto dohodou a vystavenou a potvrdenou objednávkou.
10. Predávajúci sa zaväzuje, že kupujúcemu bude fakturovať len skutočne dodané množstvo tovaru s uplatnením cien, ktoré sú uvedené v Prílohe č. 2 pre časť č. 2 k tejto dohode, a ktoré boli aktualizované po opätovnom otvorení súťaže v zmysle § 83 ods. 5 písm b) ZoVO.
11. Preddavky z kúpnej ceny kupujúci neposkytuje.
12. Zmluvné strany sa dohodli, že predávajúci kupujúcemu vystaví a zašle faktúru elektronicky (ďalej len „elektronická faktúra“). Za elektronickú faktúru sa pre účely tejto dohody považujú faktúry, opravné doklady k faktúram (dobropisy, ťarchopisy, storná).
13. Zmluvné strany sa dohodli, že internými kontrolnými mechanizmami zabezpečia vierohodnosť a neporušenosť údajov uvedených v elektronicky vystavenej a doručenej faktúre na základe tejto dohody. Žiadna zmluvná strana nie je oprávnená a nebude do už vystavenej a doručenej elektronickej faktúry zasahovať, ani meniť jej obsah.
14. Obe zmluvné strany sú povinné zabezpečiť riadne uchovávanie a archiváciu faktúr v zmysle § 76 zákona o DPH, zaručujúce vierohodnosť pôvodu, neporušiteľnosť obsahu a čitateľnosť elektronickej faktúry po celú dobu úschovy.
15. Kupujúci uhradí dohodnutú kúpnu cenu predávajúcemu na základe elektronicky vystavenej faktúry predávajúcim, zaslanej z e-mailovej adresy: ................ *(doplní predávajúci 1);* ................ *(doplní predávajúci 2);* ................ *(doplní predávajúci 3)* a doručenej kupujúcemu na e-mailovú adresu: ekonomicke@nspbb.sk . Zmluvné strany tiež vyhlasujú, že majú prístup k týmto e-mailovým adresám, ich použitie nie je blokované u žiadnej zo zmluvných strán a že prístup majú iba oprávnení zamestnanci.
16. Elektronická faktúra sa bude považovať za doručenú druhej zmluvnej strane v okamihu zaslania e-mailovej správy.
17. Zmluvné strany vyhlasujú, že postup podľa tejto dohody považujú za dostatočný na to, aby nebolo možné zmeniť obsah žiadnej vystavenej elektronickej faktúry.
18. Zmluvné strany sa dohodli, že predávajúci doručí elektronicky vystavenú faktúru kupujúcemu spolu s prílohami najneskôr do 4 dní odo dňa kompletného dodania tovaru. najneskôr však do piateho pracovného dňa mesiaca, nasledujúceho po mesiaci, v ktorom bol tovar dodaný. Faktúra musí byť vystavená v súlade s platnými právnymi predpismi, musí obsahovať všetky náležitosti účtovného a daňového dokladu a jej prílohou musí byť potvrdený dodací list a protokol o odovzdaní a prevzatí tovaru. Faktúra musí obsahovať aj odvolávku na číslo tejto dohody.
19. Platba bude realizovaná bezhotovostným platobným prevodom. Kúpna cena sa považuje za uhradenú dňom pripísania finančných prostriedkov na účet predávajúceho. Úhrada nákladov spojených s obstaraním predmetu zákazky bude realizovaná z vlastných prostriedkov kupujúceho s lehotou splatnosti  60 dní od doručenia faktúry.
20. Ak faktúra obsahuje formálne, vecné alebo číselné chyby, alebo ak faktúra nemá náležitosti daňového dokladu podľa platnej legislatívy a kupujúci na túto skutočnosť upozorní predávajúceho, ten je povinný zaslať kupujúcemu opravený doklad. Lehota splatnosti faktúry, ktorá je 60 dní, začína v tomto prípade plynúť až okamihom doručenia opravenej faktúry, resp. faktúry ktorá spĺňa náležitosti daňového dokladu.

**Článok VII.**

 **Podmienky úpravy ceny**

1. Predávajúci je oprávnený požadovať len také zmeny dohodnutej ceny, ktoré vyplývajú:
2. zo zmien daňových predpisov *(zmena výšky zákonnej sadzby DPH)*,
3. zo zmien colných predpisov,
4. zo zmien legislatívy, upravujúcich rozsah regulácie cien v oblasti zdravotníctva, ktoré v čase spracovania ponuky nebolo možné predpokladať. O zmene výšky dohodnutej ceny predávajúci informuje kupujúceho.
5. Zmluvné strany sa vo vzťahu k určeniu ceny pre každé opakované plnenie vyplývajúce z tejto dohody zaväzujú, že ak sa preukáže, že na relevantnom trhu existuje nižšia cena za rovnaký alebo porovnateľný tovar, ktorý je predmetom tejto dohody a predávajúci už preukázateľne v minulosti za takúto nižšiu cenu tovar poskytol alebo stále poskytuje, pričom rozdiel medzi nižšou cenou a cenou podľa tejto dohody je viac ako 5% v neprospech ceny podľa tejto dohody, zaväzuje sa predávajúci poskytnúť kupujúcemu pre tovar objednaný po preukázaní tejto skutočnosti  dodatočnú zľavu vo výške rozdielu medzi ním poskytovanou cenou podľa tejto dohody a nižšou cenou. V prípade ak predávajúci neposkytne zľavu podľa predchádzajúcej vety, je kupujúci oprávnený od dohody odstúpiť.
	1. V prípade, že počas doby trvania tejto dohody výrobca, ktorý dodáva tovar predávajúcemu, zníži ceny tovarov, ktoré sú predmetom tejto dohody, predávajúci zníži ceny kupujúcemu v rovnako pomere ako boli znížené ceny zo strany výrobcu.

**Článok VIII.**

**Záručné podmienky a reklamácia vád tovaru**

1. Predávajúci sa zaväzuje dodať tovar v množstve, sortimente a akosti určenej príslušnými predpismi vzťahujúcimi sa na daný predmet tovaru, platnou legislatívou SR a podľa požiadaviek kupujúceho zadaných v tejto dohode a v špecifikácii predmetu zákazky. Predávajúci je povinný dodávať kupujúcemu ten istý tovar, v rovnakej kvalite ako bol predložený vo vzorkách. Tovar dodaný v rozpore s predchádzajúcou vetou sa považuje za tovar dodaný s vadami.
2. Predávajúci poskytne na dodaný tovar záruku v dĺžke zodpovedajúcej dobe exspirácie poskytnutej výrobcom tovaru, uvedenej na obale tovaru, minimálne však 1 rok. Záruka sa nevzťahuje na vady, ktoré vznikli nesprávnou manipuláciou, alebo nesprávnym skladovaním tovaru kupujúcim. Predávajúci zodpovedá za kvalitu tovaru počas celej expiračnej doby tovaru. Predávajúci sa zaväzuje dodávať tovar, ktorý v čase dodania nemá uplynutých viac ako 75% výrobcom stanovenej expiračnej doby a počas stanovenej expiračnej doby bude mať vlastnosti stanovené kvalitatívnymi a technickými parametrami.
3. Zárukou preberá predávajúci zodpovednosť najmä za to, že tovar bude po dojednanú dobu spôsobilý na užívanie na dojednaný účel a bude bez vád a v kvalite požadovanej kupujúcim pri jeho kúpe.
4. Ak nie je uvedené v tomto článku dohody inak, prípadné reklamácie a nároky z vád tovaru budú riešené v zmysle príslušných ustanovení § 409 a nasl. Obchodného zákonníka.
5. Kupujúci je oprávnený podať reklamáciu písomne alebo emailom. V prípade podanej reklamácie sa predávajúci zaväzuje rozhodnúť o jej oprávnenosti do 10 pracovných dní od jej doručenia a to písomne alebo na email.
6. V prípade ak predávajúci dodá kupujúcemu tovar v kvalite, ktorá nezodpovedá požiadavkám kupujúceho alebo tovar, ktorý má zjavné vady, je poškodený alebo znehodnotený, je predávajúci povinný vymeniť tento tovar za tovar v zodpovedajúcej kvalite a bez vád najneskôr do 5 dní od uznania reklamácie. V prípade ak reklamáciu nie je možné vyriešiť výmenou tovaru, je kupujúci oprávnený od objednávky odstúpiť, prípadne sa zmluvné strany môžu dohodnúť na zľave z ceny vadného tovaru formou dobropisu. Právo voľby medzi jednotlivými nárokmi podľa predchádzajúcej vety patrí kupujúcemu.
7. Predávajúci zodpovedá za právne i faktické vady, ktoré má tovar v okamihu prechodu nebezpečenstva škody na kupujúceho, a to aj vtedy, ak sa vada stane zjavnou až po tomto čase. Predávajúci zodpovedá aj za vadu, ktorá vznikne až po prechode nebezpečenstva škody na tovare na kupujúceho, ak je vada spôsobená porušením povinností predávajúceho.
8. V prípade ak predávajúci dodá kupujúcemu tovar v množstve, ktoré nezodpovedá množstvu tovaru podľa potvrdenej objednávky, je predávajúci povinný dodať chýbajúce množstvo tovaru bezodkladne najneskôr však do 48 hodín od oznámenia tejto skutočnosti písomne alebo emailom. V prípade ak je dodané väčšie množstvo tovaru ako množstvo zadané v objednávke, predávajúci je povinný tovar prevziať na svoje vlastné náklady u kupujúceho bezodkladne po oznámení tejto skutočnosti.
9. Akékoľvek náklady spojené s oprávnenou reklamáciou kupujúceho znáša v plnom rozsahu predávajúci.
10. Uplatnením nárokov podľa tohto článku dohody nie je dotknutý nárok kupujúceho na náhradu škody a zaplatenie zmluvnej pokuty.

**Článok IX.**

**Sankcie**

1. V prípade ak bude kupujúci v omeškaní so splnením peňažného záväzku v zmysle tejto dohody, je predávajúci oprávnený účtovať si úrok z omeškania vo výške podľa ustanovení § 369 ods. 2 zákona č. 513/1991 Zb. Obchodný zákonník v znení neskorších zmien a doplnení, v spojení s § 1 ods. 1 nariadenia vlády č. 21/2013 Z. z., ktorým sa vykonávajú niektoré ustanovenia Obchodného zákonníka.
2. Kupujúci je oprávnený uplatniť si zmluvnú pokutu vo výške 0,3 % z ceny nedodaného tovaru s DPH za každý, aj začatý deň omeškania, najmenej však vo výške 30,- eur, v prípade, že predávajúci nedodrží zmluvne dohodnutú lehotu dodania a dostane sa do omeškania o viac ako 5 dní. Tým nie je dotknuté právo kupujúceho na náhradu škody, ktorá mu vznikla nedodržaním dohodnutého termínu plnenia.
3. Kupujúci je oprávnený uplatniť si zmluvnú pokutu vo výške 0,3% z ceny vadného tovaru s DPH za každý, aj začatý deň omeškania v prípade, že predávajúci nedodrží zmluvne dohodnutú lehotu na výmenu vadného tovaru podľa článku VIII., bodu 8.6 dohody, najmenej však vo výške 30,- eur . Tým nie je dotknuté právo kupujúceho na náhradu škody, ktorá mu vznikla nedodržaním dohodnutého termínu výmeny vadného tovaru.
4. Predávajúci sa zaväzuje, že si nebude voči kupujúcemu nárokovať iné, než vyššie uvedené sankcie.

**Článok X.**

**Prechod rizika a prechod vlastníckeho práva**

1. Prechod rizika za prípadné škody prechádza z predávajúceho na kupujúceho momentom odovzdania a prevzatia tovaru, ak v tejto dohode nie je uvedené inak.
2. Prechod vlastníckeho práva k tovaru prechádza z predávajúceho na kupujúceho okamihom odovzdania a prevzatia tovaru.

**Článok XI.**

**Postúpenie a započítanie pohľadávok**

1. Zmluvné strany sa v zmysle § 525 ods. 2 zákona č. 40/1964 Zb. Občianskeho zákonníka dohodli, že akékoľvek pohľadávky, ktoré eviduje predávajúci voči kupujúcemu, nie je možné postúpiť na tretiu osobu bez predchádzajúceho písomného súhlasu kupujúceho.
2. V zmysle Príkazu ministra zdravotníctva SR č. 7/2017 zo dňa 25. septembra 2017 sa na predchádzajúci písomný súhlas kupujúceho s postúpením pohľadávky na tretiu osobu vyžaduje predchádzajúci písomný súhlas Ministerstva zdravotníctva SR.
3. V prípade ak predávajúci postúpi pohľadávky na tretiu osobu v rozpore s týmto ustanovením dohody, je takéto postúpenie podľa ustanovenia § 39 zákona č. 40/1964 Zb. Občianskeho zákonníka neplatné.
4. Predávajúci berie na vedomie, že jednostranné započítanie pohľadávok nie je možné. Započítanie pohľadávok kupujúceho je možné len na základe písomnej dohody o započítaní pohľadávok štátu, v zmysle § 8 zák. č. 374/2014 Z.z. o pohľadávkach štátu v platnom znení.

**Článok XII.**

**Skončenie rámcovej dohody**

1. Táto dohoda sa skončí uplynutím času, na ktorý bola dojednaná alebo vyčerpaním finančného limitu  **289 896,47**  Eur bez DPH podľa toho, ktorá z týchto skutočností nastane skôr.
2. Túto dohodu je možné ukončiť aj na základe vzájomnej dohody oboch zmluvných strán k dátumu, ktorý si dohodnú.
3. Táto dohoda alebo jej časť môže byť vypovedaná ktoroukoľvek zo zmluvných strán aj bez udania dôvodu alebo z dôvodov výslovne uvedených v tejto dohode. Výpovedná lehota je 3 mesačná, a začína plynúť prvým dňom mesiaca nasledujúceho po doručení písomnej výpovede druhej zmluvnej strane ak nie je v tejto dohode uvedené inak.
4. Ak zmluvná strana poruší podstatným spôsobom povinnosť vyplývajúcu z tejto dohody, druhá strana môže od dohody odstúpiť, ak to oznámi bez zbytočného odkladu po tom, čo  sa o tomto porušení dozvedela. Odstúpenie je účinné dňom jeho doručenia druhej zmluvnej strane. Za podstatné porušenie povinnosti sa považuje najmä: opakované nepredloženie ponuky podľa ods. 3.2.11 tejto dohody, bezdôvodné odopretie plnenia tejto dohody, opakované dodanie tovaru s vadami alebo opakované nedodanie tovaru v stanovenom termíne a množstve a omeškanie kupujúceho s úhradou faktúry o viac ako dva po sebe idúce mesiace.
5. Ukončenie tejto dohody s jedným z predávajúcich nemá vplyv na platnosť a trvanie dohody medzi kupujúcim a ďalšími predávajúcimi.
6. Zmluvné strany sa dohodli, že zásahy úradných miest a zásahy vis major, ktorých dôsledkom je nemožnosť plnenia dohody niektorou zo zmluvných strán, sú dôvodom pre ukončenie dohody. Ak v tomto prípade nedôjde k dohode zmluvných strán o ukončení dohody, ktorákoľvek zo zmluvných strán je oprávnená od dohody odstúpiť.
7. V prípade ak predávajúci z preukázateľných objektívnych dôvodov spočívajúcich vo vis major alebo zásahov úradných miest nemôže dodržať zmluvne dohodnutú lehotu dodania tovaru, bezodkladne písomne o tejto skutočnosti informuje kupujúceho, pričom predávajúci sa nedostáva do omeškania s dodaním tovaru. V tomto prípade sa zmluvné strany na základe písomného dodatku a za splnenia podmienok v súlade so ZoVO môžu dohodnúť na predĺžení lehoty dodania alebo na ukončení dohody, pričom právo voľby je na strane Kupujúceho.
8. Nedodanie tovaru sa nepovažujem za porušenie zmluvných podmienok v prípade ak úspešný uchádzač podľa bodu 3.2.13 tejto dohody nie je schopný dodať tovar v stanovenej lehote dodania z dôvodu výpadku tovaru u jeho distribútora, resp. výrobcu, o čom však musí objednávateľa bezodkladne písomne informovať kupujúceho ešte pred uplynutím lehoty na dodanie tovaru spolu s predložením relevantného potvrdenia tejto skutočnosti od distribútora, resp. výrobcu.
9. Kupujúci má právo odstúpiť od tejto dohody aj z dôvodov uvedených v ustanovení § 19 ZoVO.
10. Pre vylúčenie akýchkoľvek pochybností, zmluvné strany berú na vedomie, že skončenie tejto dohody nemá vplyv na plnenie objednávok, ktoré boli vystavené a potvrdené pred jej skončením.
11. Kupujúci môže od tejto dohody odstúpiť aj v prípade, ak sa na predávajúceho vzťahuje zápis v registri partnerov verejného sektora podľa zákona č. 315/2016 Z.z. o registri partnerov verejného sektora a o zmene a doplnení niektorých zákonov v znení neskorších predpisov a predávajúci poruší povinnosť zápisu v registri alebo bol vymazaný.
12. Právne účinky odstúpenia od tejto dohody, nastávajú dňom doručenia písomného oznámenia o odstúpení druhej zmluvnej strane.
13. Odstúpenie od tejto dohody musí mať písomnú formu a musí byť doručené druhej zmluvnej strane.

**Článok XIII.**

**Trvanie, platnosť a účinnosť rámcovej dohody**

1. Táto dohoda sa uzatvára na dobú určitú, na obdobie 24 mesiacov odo dňa nadobudnutia jej účinnosti alebo do vyčerpania finančného limitu 289 896,47,60 bez DPH, podľa toho, ktorá zo skutočností nastane skôr.
2. Táto dohoda nadobúda platnosť dňom jej podpisu štatutárnymi zástupcami oboch zmluvných strán a účinnosť 1. kalendárnym dňom mesiaca nasledujúceho po mesiaci, v ktorom bola dohoda zverejnená v Centrálnom registri zmlúv SR.

**Článok XIV.**

**Mlčanlivosť**

1. Všetky skutočnosti, informácie, podklady, stanoviská a údaje, ktoré sa zmluvné strany dozvedia v súvislosti s dohodou, jej plnením, okrem skutočností, informácií a údajov, ktoré podliehajú zverejneniu a/alebo sprístupneniu podľa osobitných všeobecne záväzných právnych predpisov Slovenskej republiky, sú dôvernými informáciami. Zmluvné strany sú povinné zachovávať mlčanlivosť o dôverných informáciách, ibaže by z dohody alebo z príslušných všeobecne záväzných právnych predpisov vyplývalo niečo iné. Poskytnúť dôverné informácie tretej osobe môže niektorá zo zmluvných strán len po predchádzajúcom písomnom súhlase druhej zmluvnej strany. Zmluvné strany budú zodpovedné za akékoľvek straty a škody, ktoré vzniknú z dôvodu nedodržania tejto povinnosti. V prípade ak niektorá zo zmluvných strán považuje akékoľvek informácie uvedené v tejto dohode (vrátane jej príloh) za dôverné alebo za obchodné tajomstvo, je povinná túto skutočnosť výslovne uviesť v tejto dohode a takéto informácie označiť ako „dôverné“ alebo ako „obchodné tajomstvo“.

**Článok XV.**

**Záverečné ustanovenia**

1. Práva a povinnosti zmluvných strán, ktoré nie sú v tejto dohode výslovne upravené, riadia sa ustanoveniami Obchodného zákonníka a inými všeobecne záväznými právnymi predpismi platnými na území Slovenskej republiky.
2. Podmienky tejto dohody boli zmluvnými stranami dohodnuté v súlade s legislatívou platnou na území Slovenskej republiky. Všetky spory vyplývajúce z tejto dohody alebo vzniknuté v súvislosti s ňou, budú zmluvné strany riešiť predovšetkým vzájomnou dohodou. Ak k dohode nedôjde, predložia spory na výlučné a konečné rozhodnutie súdu príslušnému v zmysle zákona č. 160/2015 Z.z. Civilného sporového poriadku v znení neskorších predpisov.
3. Túto dohodu je možné meniť len písomnou formou, ako dodatok k dohode, pri dodržaní podmienok dojednaných v tejto dohode a v súlade ustanovení § 18 ZoVO, ktorý bude podpísaný obidvoma zmluvnými stranami. Tieto dodatky sa stanú neoddeliteľnou súčasťou tejto dohody.
4. Predávajúci je povinný informovať kupujúceho o každej zmene písomne do 5 pracovných dní odo dňa účinnosti zmeny predložením kópie dokladu, ktorým sa preukáže oprávnenosť vykonaných zmien – údajov týkajúcich sa tovaru (napr. zaradenie/vyradenie tovaru do/zo Zoznamu kategorizovaných ŠZM, zmien ŠUKL kódu, zmena názvu tovaru a pod.).
5. Zmluvné strany sa dohodli, že ak by akékoľvek ustanovenie tejto dohody bolo z akéhokoľvek dôvodu neplatné, je neplatným len toto ustanovenie, pokiaľ z povahy, z obsahu alebo z okolností tejto dohody, za ktorých došlo k jej uzatvoreniu, nevyplýva, že toto ustanovenie nemožno oddeliť od ostatného obsahu a pokiaľ to nie je vylúčené právnymi predpismi. V prípade, ak by došlo k situácii uvedenej v predchádzajúcej vete, zmluvné strany vykonajú bezodkladne doplnenie zmluvných podmienok v súlade s Obchodným zákonníkom a ZoVO tak, aby bol zachovaný zmysel a účel neplatného ustanovenia. Uvedené doplnenie nevykonajú iba v prípade, ak by bol už samotný zmysel a účel neplatného ustanovenia právne nemožný a/alebo nedovolený a teda neplatné ustanovenie by objektívne nebolo možné nahradiť iným platným ustanovením so zachovaním jeho zmyslu a účelu.
6. Zmluvné strany sa dohodli, že na doručovanie všetkých písomností vyplývajúcich z tohto zmluvného vzťahu sa primerane použijú ustanovenia § 111 až § 113 zákona č. 160/2015 Z.z. Civilného sporového poriadku v znení neskorších predpisov.
7. Pre vylúčenie akýchkoľvek pochybností sa zmluvné strany dohodli, že pri plnení zmluvných záväzkov, ktoré vznikli z tejto dohody majú prednosť ustanovenia tejto dohody. V prípade skutočností, ktoré nie sú v tejto dohode výslovne upravené, majú prednosť požiadavky vyplývajúce zo súťažných podkladov kupujúceho v postavení verejného obstarávateľa, zadané v procese verejného obstarávania a v prípade skutočností, ktoré nie sú upravené v tejto dohode a nevyplývajú ani z predzmluvných požiadaviek uvedených v súťažných podkladoch, má prednosť zákonná úprava. V prípade vzniku skutočností, ktoré nie sú výslovne upravené v tejto dohode, nevyplývajú zo súťažných podkladov alebo zo zákona, uzatvoria zmluvné strany písomný dodatok k tejto dohode, prípadne osobitnú písomnú dohodu v súlade s ustanoveniami ZoVO.
8. Táto dohoda je vyhotovená v piatich rovnopisoch, z ktorých každý má platnosť originálu. Kupujúci obdrží dve vyhotovenia a každý z predávajúcich obdrží jedno vyhotovenie.
9. Zmluvné strany vyhlasujú, že si dohodu dôkladne prečítali, jej obsahu, právam a povinnostiam z nej pre nich vyplývajúcich, úplne porozumeli a zaväzujú sa ich v celom rozsahu bezvýhradne plniť, že ich vôľa je slobodná, vážna, bez akéhokoľvek omylu a na znak súhlasu s jej obsahom ju vlastnoručne podpisujú.
10. Neoddeliteľnou súčasťou tejto dohody sú:

Príloha č. 1 – *Opis predmetu zmluvy,*

Príloha č. 2 – *Cenová ponuka č.*       zo dňa      ;

Príloha č. 3 – *Vyhlásenie uchádzača o subdodávkach.*

|  |  |
| --- | --- |
| V Banskej Bystrici dňa .......................... | V ............................... dňa ........................ |
| ...................................................**Ing. Miriam Lapuníková, MBA**riaditeľkaFakultná nemocnica s poliklinikou F. D. Roosevelta Banská Bystrica | ...................................................Predávajúci 1 |
|  | V ............................... dňa ........................ |
|  | ...................................................Predávajúci 2 |
|  | V ............................... dňa ........................ |
|  | ...................................................Predávajúci 3 |